નવા વરાયેલા પ્રમુખ સુનિલભાઈ વડોદરીયાએ તેમના પ્રવચનમાં જણાવેલ કે, અન્ય શહેરોની સરખામણીમાં ભાવનગર ખૂબ જ પાછળ છે. ભાવનગરના વિકાસ માટે સહીયારા પ્રયત્નોની ખૂબ જ આવશ્યકતા છે. તેઓએ ભાવનગરના વિકાસ માટે ભાવનગર-પીપળી ફોરલેન, લાંબા અંતરની ટ્રેઈનો, ભાવનગર-સુરત ડેઈલી ટ્રેન, જાહેર થયેલ નવી માઢીયા તથા નારી જીઆઈડીસીની સત્વરે સ્થાપના, ઘોઘા-દહેજ રો-રો ફેરી સર્વિસને હજીરા અને મુંબઈ સુધી લંબાવવા અને રો પેક્સ તુરંત ચાલુ થાય, દેવલા-ગુંદાળા બ્રીજ, અદ્યતન સુવિધા સાથેની હોસ્પિટલની સ્થાપના જેવા અનેકવિધ પ્રશ્નોનું સત્વરે નિરાકરણ થાય તો ભાવનગરનો ઝડપી વિકાસ શક્ય બને તેમ જણાવી સહીયારા પ્રયત્નોની આવશ્યકતા પર ભાર મુકેલ.